Jeg er langvarig permittert. Hvor lenge kan jeg være permittert?
Arbeidsgiver kan normalt permittere ansatte i en periode på inntil 52 uker i løpet av 18 måneder. Arbeidstakere som 1. februar 2021 hadde 35 eller færre uker igjen av maksimal permitteringsperiode, kan likevel være permittert frem til og med 30. september 2021.

Det inntrer en arbeidsgiverperiode II, der arbeidsgiver må betale fem dagers lønn, etter 30 ukers permittering fra 1. juni 2021. Hensikten er å sikre at arbeidsgiver løpende vurderer nødvendigheten av å holde arbeidstakerne permitterte.